Eresundski tunel-most omogućio je neposrednu vezu železnicom Danske sa Skandinavijom
Karta železnica Danske sa naznačenim glavnim pravcima
Danska spada u severnije zemlje Evrope i prestavlja glavnu vezu srednje Evrope i Skandinavije. Takođe, Danska spada i u zemlje sa veoma dugom obalom naspram svoje veličine i predstavlja pravu pomorsku "raskrsnicu" evropskih pomorskih puteva u njenom severnom delu. Saobraćaj u Danskoj je veoma razvijen, pa su mnoge prirodne prepreke, poput rascepkanosti države na brojna ostrva, već savladane ili značajno umanjene.

Danska ima razvijen drumski, železnički, vazdušni i vodeni saobraćaj. Najvažnije saobraćajno čvorište u državi je prestonica Kopenhagen.

Farska ostrva su posebna samoupravna jedinica u okviru Danske. Pogledati: Saobraćaj na Farskim ostrvima

Železnički saobraćaj
--------------------

Železnička stanica u Orhusu
Državno preduzeće nadležno za železnicu su "Danske državne železnice", ali postoje i manja preduzeća iz ove oblasti. Od njih privatna preduzeća imaju upravu nad 508 km železnice.

Ukupna dužina železničke mreže standardnog koloseka u Danskoj je 2.829 km (1998. godine), od čega je elektrifikovano je 600 km železnice. Sve pruge u Danskoj su standardne širine koloseka. Postojeće pruge dvostrukog koloseka duge su ukupno 760 km.

**Važne železničke linije u Danskoj su:**

* Eresundski tunel-most (granica sa Švedskom) - Kopenhagen - Most Velikog Pojasa - Odense - Most Malog Pojasa - Kolding - Obenro - granica sa Nemačkom, najvažnija železnička veza u državi
* Most Malog Pojasa - Vejle - Orhus - Olborg - Frederikshavn
* Kolding - Esbjerg
* Vejle - Holstebro
* Orhus - Holstebro

Kopenhagen poseduje sve vrste savremene gradske železnice: metro, tramvaj i prigradsku nadzemnu železnicu. 

**Železnička veza sa susednim zemljama**:

* Njemačka Nemačka - da
* Švedska Švedska - da, Eresundskim tunelom-mostom preko moreuza Kategata

Drumski saobraćaj
-----------------

Autoput blizu Odensea
Most Velikog Pojasa
Pogledati: Autoputevi u Danskoj

Ukupna dužina drumskih puteva u Danskoj je 71.437 km, sve sa čvrstom podlogom (1998. godine). Iste godine je dužina autoputeva u državi bila 1010 km, a širenje autoputne mreže je nastvaljeno i dalje. Značajno je istaći da ne mala dužina autoputeva obuhvata dužinu mostova, preko kojih autoputevi prelaze. Neki od njih su duži od 10 km. I putna mreža nižeg ranga je visokog standarda i veoma gusta. 

Današnji državni autoputevi povezuju sve važnije gradove u državi i okruženju. Mnogi autoputevi prate linije glavnih železnica. Oni se uglavnom pružaju trasama Evropskih koridora.

**Najvažniji Evropski koridori koji prolaze kroz Dansku su:**

* **Evropski autoput E20**, Esbjerg - KOlding - Most Malog Pojasa - Odense - Most Velikog Pojasa - Roskilde - Kopenhagen - granica sa Švedskom (Eresundski tunel-most), ukupna dužina 315 km, savremeni autoput celom dužinom.
* **Evropski autoput E39**, Hirtshals - Hjoring - Olborg, ukupna dužina 50 km, magistralni put celom dužinom.
* **Evropski autoput E45**, Frederikshavn - Olborg - Orhus - Vejle - Kolding - Orenbro - granica sa Nemačkom, ukupna dužina 357 km, savremeni autoput celom dužinom.
* **Evropski autoput E47**, veza feribotom sa Nemačkom - Nikebing - Roskilde - Kopenhagen - Helsingor - veza feribotom sa Švedskom, savremeni autoput celom dužinom.
* **Evropski autoput E55**, veza feribotom sa Nemačkom - Falster - Nikebing - - Roskilde - Kopenhagen - Helsingor - veza feribotom sa Švedskom, savremeni autoput celom dužinom.

Vodeni saobraćaj
----------------

Luka u Helsingoru
Kanal Kristijanhavn u Kopenhagenu
Danska je izrazita primorska zemlja, izlazi na dva svetski važna mora (Severno i Baltičko) i na veoma važne evropske moreuze, Kategat i Skagerak. Pored toga postoje brojni zalivi i manji moreuzi. Zbot toga zemlja igra važnu ulogu u pomorskom saobraćaju u Evropi i svetu i poseduje više velikih luka. Takođe, danska trgovačka flota je mnogo veća i značajnija od veličine same države. Nju čini 336 brodova (1999. g.). 

Najvažnija luka je Kopenhagen, koji se nalazi se na mestu najuže veze Baltika sa Severnim morem, a preko puta značajnog švedskog grada Malmea. Važne danske luke na Baltiku su: Rene (Bornholm), Rodbi, Nikebing, Svenborg, a na Severnom moru su: Helsingor, Fredericija, Vejle, Orhus, Frederikshavn, Ringkebing, Esbjerg.

Dužina kopnenih plovnih puteva je 417 -{km}- i ona obuhvata reke i veštački obrazovane kanale. Iako je i ovaj vid vodenog prevoza razvijen, on nije toliko značajan kao pomorski. Naročito je važna mreža kanala u Kopenhagenu, koja je jedno od glavnih obeležja danske prestonice.

Gasovodi i naftovodi
--------------------

Naftovod: Dužina tokova je 110 km.

Gasovod: Dužina tokova je 700 km.

Vazdušni transport
------------------

pogled sa neba na Aerodrom u Kopenhagenu
Glavna zgrada Aerodroma u Odenseu
Pogledati: Aerodromi u Danskoj

U Danskoj postoji mnogo aviokompanija, od kojih je najpoznatija Skandinejvijan erlajns sistem, koja je zajedničko aviopreduzeće Danske, Norveške i Švedske.

U državi postoji 118 zvanično upisanih aerodroma (1999. godine), ali je samo 28 aerodroma sa tvrdom podlogom. 18 aerodroma ima IATA kod (IATA Airport Code). Međunarodno značajni aerodromi su:

* Aerodrom "Kastrup" u Kopenhagenu - CPH
* Aerodrom "Bilund" u Bilundu - BLL
* Aerodrom "Tirstrup" u Orhusu - AAR
* Aerodrom "Nuresandbi" u Olborgu - AAL
* Aerodrom "Odense" u Odenseu - ODE

Najveći i najvažniji aerodrom u zemlji je Aerodrom "Kastrup" u Kopenhagenu. Promet putnika na njemu je mnogo veći od svih drugih aerodroma u Danskoj zajedno. Drugi po značaju je Aerodrom "Bilund", koji je jedan od najznačajnijih aerodroma za kargo-prevoz u Evropi, a i po broju putnika (najviše čarter letovi) stoji odmah posle aerodroma u Kopenhagenu.

***Saobraćaj u Danskoj*** na Wikimedijinoj ostavi

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva